धागे की ब्लैक मार्केटिंग के विरोध में शॉल कारोबारी हुए एकजुट
लुधियाना| धागेकी कालाबाजारी के खिलाफ मोचपुरा बाजार में शॉल कारोबारियों की कई एसोसिएशनों की ओर से मीटिंग की गई। मीटिंग को संबोधित करते हुए मोचपुरा होलसेल शॉल एसोसिएशन के प्रधान केवल कृष्ण बरनाला ने कहा कि काम मंदा होने के बावजूद धागा कारोबारियों ने 20 से 25 रुपए रेट बढ़ा दिया है। उन्होंने कहा ही डीलर हर साल ब्लैक मार्केटिंग करते हैं, वह अपनी मनमर्जी करते हुए धागे के रेट बढ़ा कर करोड़ों रुपए कमाते हैं, लेकिन जब दुकानदारों के माल बेचने का सीजन आता है तो रेट कम कर कारोबारियों की कमर तोड़ देते हैं। इस कारण कारोबारियों को भारी घाटा उठाना पड़ता है। इससे तंग आकर सर्वसम्मति से फैसला लिया कि अब मोचपुरा के कारोबारी शॉल के साथ कपड़े का काम भी करेंगे।
मीटिंग में नया मोहल्ला शॉल एसोसिएशन के प्रधान अरविंदर सिंह चीनी, शॉपकीपर एसोसिएशन बाग वाली गली के प्रधान देवराज छाबड़ा, मोचपुरा वेल्फेयर शॉल ट्रेडर एसोसिएशन के प्रधान कुलदीप सिंह, राजकुमार वशिष्ट, दलबीर नंदा, मंगत सिंगला, गुरमीत सिंह काका, रमेश कपूर, रमेश गोयल, शिव गर्ग, मुल्खराज खुराना ,जगदीश डाबर, धर्मपाल गोयल, सुभाष गोयल, ओम प्रकाश गर्ग मौजूद थे।
धागे की ब्लैक मार्केटिंग के खिलाफ मोचपुरा बाजार में शॉल कारोबारियों की कई एसोसिएशनों ने साथ में मीटिंग की। फोटो : भास्कर
hin_Deva hin_Deva bho_Deva hin_Deva